तस्वीरें शेयर कर बोले करण- तुम ही मेरा आज और कल हो, रिसेप्शन में आमिर से लेकर सलमान तक पहुंचे
Karan Deol Shares Wedding Photos With Wife Drisha, Salman to Shatrughan reached at the reception, सनी देओल के बेटे करण देओल ने रविवार को अपनी गर्लफ्रेंड दृशा आचार्य से शादी कर ली है। शादी के कई फोटोज और वीडियोज सोशल मीडिया पर वायरल हैं। शादी के कुछ ही घंटों बाद ही खुद करण ने भी अपने इंस्टाग्राम अकाउंट पर पत्नी
सनी देओल के बेटे करण देओल ने रविवार को अपनी गर्लफ्रेंड दृशा से शादी कर ली है। शादी के कई फोटोज और वीडियोज सोशल मीडिया पर वायरल हैं। शादी के कुछ ही घंटों बाद ही खुद करण ने भी अपने इंस्टाग्राम अकाउंट पर पत्नी दृशा के साथ खूबसूरत तस्वीरें शेयर कीं।
तुम ही मेरा आज और कल हो
करण ने इंस्टाग्राम पर एक पोस्ट शेयर करते हुए लिखा, ‘तुम ही मेरा आज हो और तुम ही मेरा कल। यह हमारी जिंदगी के एक खूबसूरत सफर की शुरुआत है। हम उन सभी आशीर्वाद और शुभकामनाओं के आभारी हैं जो हमें घेरे हुए हैं।’ इस तस्वीर में दृशा ट्रेडिशनल दुल्हन की तरह रेड सब्यसाची लहंगे में और करण ऑफ व्हाइट आउटफिट में नजर आ रहे हैं।
रिसेप्शन पार्टी में नजर आए कई सेलेब्स
वहीं देर शाम कपल ने मुंबई में ग्रैंड रिसेप्शन पार्टी होस्ट की। इस पार्टी में सलमान खान, आमिर खान, कपिल शर्मा, जैकी श्रॉफ, अनुपम खेर, सुनील शेट्‌टी, शत्रुघ्न सिन्हा और प्रेम चोपड़ा समेत कई बड़े सेलेब्स ने शिरकत दी। पार्टी के कई वीडियो और फोटोज सोशल मीडिया पर वायरल हैं।
बारात में खूब नाचे थे धर्मेंद्र
इससे पहले रविवार को करण की शादी से कई वीडियो वायरल हुए थे। बारात में धर्मेंद्र ने अपने बेटे बॉबी देओल का हाथ थामकर एंट्री ली थी। ढोल बजने पर धर्मेंद्र ने डांस भी किया था। इससे पहले भी धर्मेंद्र संगीत सेरेमनी में पोते करण के साथ यमला पगला दीवाना के टाइटल सॉन्ग पर डांस करते नजर आए थे। इसके अलावा संगीत और मेंहदी सेरेमनी से भी कई नई तस्वीरें सामने आई हैं।
करण और दृशा बचपन के दोस्त हैं। दृशा एक डिजाइनर हैं, जो अपने जमाने के मशहूर फिल्मकार बिमल रॉय की पड़पोती हैं। कपल ने कुछ समय तक रिलेशनशिप में रहने के बाद अपने घरवालों से रजामंदी ली थी। दोनों की शादी की रस्में 15 जून से शुरू हुई थीं। 16 जून को हल्दी और 17 जून को संगीत सेरेमनी हुई थी।